Pravidla pre rozdelenie a vyučtovanie finančných prostriedkov

na podporu rozvoja mládežníckeho futbalu v podmienkach LFZ.

( materiál schválený VV LFZ 18.2.2022 v L. Mikuláši )

Táto podpora je určená pre družstva FK mimo ÚTM . Má slúžiť na skvalitnenie úrovne tréningového procesu, zdravotného a materiálového zabezpečenia prípravy mládežníckych družstiev.

Podmienky pre FK na zaradenie do systému podpory :

-mať zaradené v súťažiach riadených SsFZ resp. LFZ minimálne 3 družstva, z toho 1 družstvo dorastu (len veľký futbal – môže byť aj spoločné družstvo ), 1 družstvo žiakov ( starší resp. mladší, môže byť aj malý futbal, resp. spoločné družstvo ) a 1 družstvo prípravky ( od U 7 po U 11 )

-FK nesmie mať v minulom a prebiehajúcom ročníku v ISSF status „ Neplatič „

-mládežnícke družstva FK v minulom a prebiehajúcom ročníku nespôsobili predčasné ukončenie MFS, resp. kontumáciu.

-FK môže o túto podporu požiadať raz za 3 roky a v danom roku nesmie byť poberateľom podpory zo SsFZ

-FK musí mať v kategórii mládež trénera s platnou trénerskou licenciou.

Prostriedky pridelené pre FK sú určené na tieto účely :

-prenájom telocvični a športových hál v zimnom období

-nákup diagnostic. a metodických pomôcok – šport tester, magnetické tabule, odbor. literatúru ap.

-nákup tréningových pomôcok a športového materiálu

-refundácia nákladov trénerov mládeže- odmena trénera, účasť na školeniach trénerov ap.

-náklady na cestovanie mládežníckych družstiev – max. 50 % z celkovej dotácie

Vyučtovanie príspevku – FK je povinné čerpanie prostriedkov vydokladovať najneskôr do konca daného roka na LFZ v písomnej forme + priložené doklady – kopie faktúr, resp. pokladničných dokladov, výpisu z účtu ap.

LFZ si vyhradzuje právo kontroly využitia finančných prostriedkov v FK. Nedodržanie účelu použitia môže mať za následok vylúčenie FK z budúcich prideľovaní dotácie. LFZ si vyhradzuje právo žiadať o vrátenie pridelených prostriedkov.

Vypracoval: Ing. Jaroslav Dráb – predseda ŠTK a KM pri LFZ